
Au trecut 34 de ani, este Románia un stat mai puternic sau unul esuat? 


După 1989 nomenclatura comunist-securistá care l-a executat pe Nicolae Ceausescu 
a pus mâna pe tara. 


In naivitatea noastră am crezut că va veni o schimbare reală, că vor apărea oamen, 
noi, că sistemul de piaţă va fi unul liber iar democraţia va prima. 


Cei care au ţinut pe români în întuneric înainte de 1989 au știut să facă acest lucru și 
după, de această dată folosind și alte mijloace. Presa a fost și este în continuare 
aservită sistemului, economia este controlată de stat și se mimează piaţa liberă, dacă 
ești omul lor primesti credite ieftine, iti obţii repede avizele si primesti în stăpânire o 
porţiune din piață. 


Când nu mai răspunzi la comenzi și consideri că ti se cuvine ești pe loc executat. 


Fostul PCR și securitatea s-au transformat în actualul sistem de partide politice și s-a 
mimat democraţia. Tot timpul românii au înlocuit pe ai lor cu ai lor. 


Industria Românească a fost distrusă. Ca să justifice această crimă împotriva naţiunii 
au spus că era depășită, uzată moral, lucru neadevărat. Fabricile lui Ceaușescu 
fuseseră cumpărate cu licenţă în ultimii 20 de ani din lumea occidentală. În realitatea 
totul a fost un jaf generalizat în care structurile infractionale organizate în partidele 
politice au delapidat avutia naţională. 


Propaganda lor îi minte pe români că e mai bine, că avem PIB-ul mai mare. Astăzi nu 
avem economie, nu avem industrie, astăzi totul se bazează pe consumul produselor 
străine și pe credite interne și externe. Nu doar ţara este datoare ci fiecare dintre noi. 
Se mimează bunăstarea și manipulatorii nu spun că astăzi avem alte tehnologii, că 
sunt state în lume cum ar fi China sau Dubai și care erau în urma României iar astăzi 
sunt mult peste. 


Peste 5 milioane de români au fugit în pribegie. Doar Siria și Ucraina au avut o 
experienţă similară dar aceste state s-au aflat în război. 


Educaţia a fost pusă la pământ. S-a renunţat la tot ce era bun și s-a instituit un 
sistem de reforme permanente care au prăbușit sistemul de învățământ. Astăzi 
educaţie nu se mai face la școală, sistemul de meditații parazitează școala, ai bani, 
faci Școală, nu ai bani, Dumnezeu cu mila. 


Sänätatea este doar pentru unii. Medicii de familie au ajuns simple secretare care 

scriu trimiteri si reţete, spitalele sunt căpușate de angajaţi, dacă dai spaga trăiești, 
dacă nu, șanse mici. Sistemul public de sănătate este parazitat, aici se fac analizele 
operaţiile complexe dar banii se încasează de multe ori în privat. 


Statul la moment este cancerizat. Oamenii buni care știau să ţină o ţară au fost 
înlocuiți cu oameni de partid pe măsură ce se pensionau. La fiecare profesionist 
plecat s-a adus un om de partid, o persoană care în mediul privat nu a reușit, dar a 
găsit prin partide calea perfectă pentru a putea ajunge dincolo de locul un merita să 
fie pe baza competenţelor. 


Majoritatea celor aduși de partide sunt idioţi, iar aceștia au ajuns acum să fie peste 
tot, din Educaţie, sănătate și până în administraţie, armată sau poliţie. 


De școli , spitale, drumuri sau utilităţi nici nu mai are rost să discutăm, investiţiile nu 
tin ritmul cu nevoile locale și dezvoltarea globală. Suntem în lumea a treia, state din 
Africa și America de Sud sunt mult peste noi. 


Statul a devenit și dușmanul antreprenorilor și angajaţilor din mediul privat. Peste tot 
ti se pun piedici, ti se cer bani, simţi cum fiecare instituție din România este 
împotriva ta. Majoritatea celor care au fost aduși de către partide în instituţiile 
publice privesc pe români cu dispreţ, cu ură. Un român muncitor când intră într-o 
primărie se simte precum „chiaburul” fugărit de sovietici. Astăzi dacă muncești cinstit 
pentru ei ești „prost”. 


Oficial 1,3 milioane de români sunt angajaţi la stat, neoficial trebuie să adunăm aici 
asistatii sociali, angajaţii din firmele și structurile subordonate precum și cei din 
firmele de partid, acele firme care niciodată nu reușesc să finalizeze lucrările 
începute sau le fac de mântuială. Acest lucru face ca jumătate din populaţia activă să 
fie legată într-o formă sau alta de partidele politice. 


La fiecare ciclu de alegeri ești convins sá nu vii la vot, că nu sunt soluţii, că toţi sunt 
ca ei. Pentru acest lucru au inventat partide și personaje care să bruieze tot ce ar 
putea apărea bun din societate. Cum se ridică cineva este repede înconjurat de 
oamenii sistemului și dus într-o anumită direcţie sau distrus. Fiecare român care nu 
vine la vot dublează puterea votului oamenilor de partid. Pentru ei votul este 


important, este vorba despre mentinerea functiilor, a contractelor, de acest lucru 
depinde bunástarea lor. 


Anul 2024 este un an de cumpănă. Românii trebuie să decidă dacă continuă să se 
mintă sau vor face cu adevărat schimbarea. 


+ Marius LUlea 


Cimpoi Adrian 

Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

